钦定古今图书集成/理学汇编/学行典/第197卷 > 阮鸣韶
## 钦定古今图书集成/理学汇编/学行典/第197卷 > 阮鸣韶

按《江宁县志》：“阮鸣韶，年十三，以神童补博士弟子员，
成贡士。父垕，以谏劾权相严嵩，罢官归。韶承父旨，尝
曰：‘父既归田，子乃汲汲进取乎？不应棘闱趋承膝下，
菽水致孝，泊如也。惟潜心理学，刻意朱、程，讲学于凤
台，一时门下受业者数十人。父母寿俱九十馀，临丧
时年已过七十。其擗踊哀号之声，闻于闾巷，见者莫’”
不流涕，庐墓三年如礼，江东人咸有“老孝子”之称。年
八十七，门人私谥曰“端穆先生